Előterjesztési lap

1. számú pályázat

Pályázó neve: Zöld Jövő Környezetvédelmi Egyesület

Címe: 1022 Budapest, Nagytétényi út 35.

Formája: civil szervezet

Pályázat célja, témája: A Tétényi-fennsík természetvédelmi területen az értékes sziklagyepes élőhelyek kezelése, a cserjésedési folyamat fékezése (galagonyás). Ezek elemei a sarjadás gátlása, özönnövények és tájidegen fajok terjedésének megfékezése (bálványfa, ezüstfa), a degradált területek rehabilitációja. 2 területen fenyőmagoncok irtása, 4 területen cserjeirtás, 1-1 területen kaszálás, illetve bálványfa irtás a tervezett élőhelykezelés. A nagyobb munkákat egy akció brigád, a kisebbeket akciónapokon önkéntesek végzik. A szemléletformálás keretében tanösvénybejárásokat tartanak és a Tétényi- fennsík védettségének húsz évére emlékezve egy jubileumi kiadványt készítése 750 példányban.

Megvalósítás teljes összege: 3 384 000 Ft

Max. adható összeg (teljes költség 75 %-a): 2 538 000 Ft

Igényelt összeg: 2 534 000 Ft

Pályázat értékelése: A pályázatban megfogalmazott munkák összhangban vannak a Tétényi-fennsík helyi természetvédelmi terület kezelési tervével és a pályázati kiírással. A jubileumi kiadvány a védett területet és annak múltját mutatja be. Támogatásra javasolt.

Javasolt támogatás: 2 534 000 Ft

Előterjesztési lap

2. számú pályázat

Pályázó neve: A Füvészkertért Alapítvány

Címe: 1083 Budapest, Illés u. 25.

Formája: alapítvány

Pályázat célja, témája: A Füvészkert területén három témában tartanának szemléletformáló programokat általános iskolás csoportoknak. A tervezett tematikus programok: fenntartható városi kertészkedés, komposztálás a gyakorlatban, növényi sokféleség füvészkerti bemutatása. Az első két program esetében gyakorlati foglalkozásokra kerül sor a Füvészkert tankertjében, illetve komposztálójának területén. A harmadik program a magyarországi sokféle élőhely jellegzetes fajainak megismertetése egy tematizált szakvezetés keretében a Füvészkertben. A programokon 25 osztály részvételét tervezik.

Megvalósítás teljes összege: 1 642 500 Ft

Max. adható összeg (teljes költség 75 %-a): 1 231 875 Ft

Igényelt összeg: 1 231 875 Ft

Pályázat értékelése: A projekt szemléletformálást valósít meg általános iskolások körében a komposztálás, a városi kertészet és a természetvédelem témaköreiben. A pályázat megfelel a kiírás feltételeinek, célkitűzései támogatandók.

Javasolt támogatás: 1 231 875 Ft

Előterjesztési lap

3. számú pályázat

Pályázó neve: Kölcsey Gimnáziumért Közhasznú Alapítvány

Címe: 1063 Budapest, Munkácsy Mihály u. 26.

Formája: alapítvány

Pályázat célja, témája: A projekt célja az iskola hátsó udvarán működő tanösvény kiegészítése egy szabadtéri, 5 négyzetméteres függőleges növényfallal. A növényfalat egy eddig csupasz, téglából épített falfelületre tervezik. A növényfal öntözését nagyrészt csapadékvízzel tervezik megoldani. A szakemberek segítségével, a munkák nagy részét, a telepítést és fenntartást az iskola diákjai végeznék. A növényfal kialakítása egyrészt a diákok természettudományos képzésének színvonalát emelné, másrészt a biológiai aktivitást növelné a négyzetméterenként 20-25 darab növény beültetésével.

Megvalósítás teljes összege: 1 157 000 Ft

Max. adható összeg (teljes költség 75 %-a): 867 750 Ft

Igényelt összeg: 867 750 Ft

Pályázat értékelése: A projekt keretében megépítendő zöldfal növeli a biológiai aktivitást az iskola udvarán. A zöldfelület kialakítása a résztvevő diákoknak újszerű gyakorlati feladatokat ad, a többi diák esetében pedig emeli a természettudományos képzésük színvonalát. A pályázat zöldfelület-gazdálkodási szempontból támogatásra javasolt.

Javasolt támogatás: 867 750 Ft

Előterjesztési lap

4. számú pályázat

Pályázó neve: Eötvös Loránd Tudományegyetem

Címe: 1053 Budapest, Egyetem tér 1-3.

Formája: felsőoktatási intézmény

Pályázat célja, témája: Az ELTE Füvészkertjének téli karbantartása, a növények élettartamának növelése érdekében 21 fa ápolása. A Füvészkertben, az 1500 m2 -en az officinális növénykertben, továbbá az edényes egzóta növények gyűjteményében esőztető és csepegtető öntözőrendszer kiépítését tervezték a növények hatékony vízellátásának biztosítására. Ezen túlmenően 800 darab hazai lágyszárú növény jeltáblázására került volna sor, mellyel a gyűjtemény megismerését tennék lehetővé a nagyközönség számára.

Megvalósítás teljes összege: 3 000 000 Ft

Max. adható összeg (teljes költség 75 %-a): 2 250 000 Ft

Igényelt összeg: 2 200 000 Ft

Pályázat értékelése: A pályázó hibásan és hiányosan nyújtotta be pályázatát és olyan mellékletet sem csatolt a pályázathoz, amely a pályázati kiírás szerint nem hiánypótolható. Formai okokból nem támogatható.

Javasolt támogatás: Nem támogatható

Előterjesztési lap

5. számú pályázat

Pályázó neve: Zöld Almák Óvodai Alapítvány

Címe: 1033 Budapest, Szérűskert u. 37.

Formája: alapítvány

Pályázat célja, témája: A projekt célja az Óbudai Almáskert Óvoda udvarának megújítása, a gyermekeknek egy egészséges játszóterület kialakítása. Az óvoda udvarának füvesítését/rendbetételét több ütemben tervezik megvalósítani, most az első ütemre pályáznának. Az óvoda talaja nagyon rossz állapotú, ezért tervezik gyepszőnyeggel megoldani az élhető környezet kialakítását. A jelen pályázat keretében az udvar egy részén (kb. az óvodaudvar felén) öntözőrendszert építenének ki és 250 négyzetmétert gyepszőnyeggel borítanának. A tervezett munkák hatására az óvoda udvara por és sármentesebbé válik.

Megvalósítás teljes összege: 1 012 855 Ft

Max. adható összeg (teljes költség 75 %-a): 759 641 Ft

Igényelt összeg: 747 855 Ft

Pályázat értékelése: A projekt keretében telepítendő gyepszőnyeg segíti az egészség és mozgásfejlesztést az óvodaudvaron, az öntözőrendszer kiépítése pedig a természetes csapadékhiányban fellépő vízhiányt pótolja a kertben. A pályázat zöldfelület-gazdálkodási szempontból támogatásra javasolt.

Javasolt támogatás: 747 855 Ft

Előterjesztési lap

6. számú pályázat

Pályázó neve: ITT ÉS MOST TÁRSULAT Művészeti Alapítvány

Címe: 1028 Budapest, Petőfi u. 10.

Formája: alapítvány

Pályázat célja, témája: A projekt célja a „Hogyan mentsük meg a Földet?” tárgyú előadássorozat megvalósítása. A természet- és környezetvédelmi szemléletformálást improvizációs színházi előadásokkal valósítanák meg. 6 helyszínen, melyből 4 helyi természetvédelmi terület, tartanának előadásokat. Az előadásokon részben az aktuális természetvédelmi terület bemutatásával, részben egy-egy környezet- vagy természetvédelmi problémával foglalkoznának A témák a fajvédelem, levegőminőség, klímaváltozás, tudatos vízhasználat, élőhelyvédelem és a városi hulladék kérdése. A kb. 60 perces előadásoknak nincs előre megírt forgatókönyve, az előadás a közösség előtt és segítségükkel formálódik, a jelenetek között szakértő elemzi szakmai szempontból az adott szituációkat.

Megvalósítás teljes összege: 3 458 000 Ft

Max. adható összeg (teljes költség 75 %-a): 2 593 500 Ft

Igényelt összeg: 2 593 500 Ft

Pályázat értékelése: A projekt környezetvédelmi szemléletformálás szempontjából érdekes, de a költségvetés alapján túlárazott. Az előadásoknak nincs értelmezhető közük a helyszínekhez, erőltetettnek tűnnek. A költségek és az elérhető eredmények (6 db 1 órás előadás) nincsenek összhangban. Támogatásra nem javasolt.

Javasolt támogatás: nem támogatandó

Előterjesztési lap

7. számú pályázat

Pályázó neve: Kelet-Pesti Tankerületi Központ – Budapest X. Kerületi Zrínyi Miklós Gimnázium

Címe: 1106 Budapest, Keresztúri út 7-9.

Formája: köznevelési intézmény

Pályázat célja, témája: A projekt keretében egy 8 táblából álló tanösvény kerül kialakításra a gimnázium udvarán. A tanösvény egy-egy állomása bemutatja a környezeti problémákat, a lehetséges következményeket, a feladatokat és eszközöket, amik segítenek a folyamat megállításában. A diákok közül egy 30 fős csoport teljes körű oktatásban részesül a környezetszennyezés, újrahasznosítás, szelektív hulladékgyűjtés és feldolgozás, környezetvédelem témáiban. A tanösvénytáblák szakmai anyagát és a diákok felkészítését a gimnázium szaktanárai végzik. Az oktatás végén a tanulók alkalmasak lesznek arra, hogy előre egyeztetett időpontokban a tanösvényt a körzet diákjainak bemutassák, részletes és teljes körű, felhasználható tudást adjanak át. A projekt alakulásáról, megvalósításáról videó anyagok készülnek, melyek a honlapon elérhetők lesznek.

Megvalósítás teljes összege: 2 146 625 Ft

Max. adható összeg (teljes költség 75 %-a): 1 609 969 Ft

Igényelt összeg: 1 609 375 Ft

Pályázat értékelése: A tanösvény bemutatja a környezeti problémákat, az egyéni felelősség fontosságát. A fiatalok szemléletformálása, a felelősségtudat erősítése a környezettudatosság érdekében - saját korosztályuk aktív bevonásával - eredményesebb, az információk átadása érdekesebb és hitelesebb lehet. A pályázat megfelel a pályázati kiírásnak, széleskörű környezetvédelmi szemléletformálást valósít meg. Támogatásra javasolt.

Javasolt támogatás: 1 609 375 Ft

Előterjesztési lap

8. számú pályázat

Pályázó neve: Tehetségekért Közhasznú Alapítvány

Címe: 1038 Budapest, Meggy u. 69.

Formája: alapítvány

Pályázat célja, témája: A projekt a Pais Dezső Általános Iskolában (III. kerület) kerülne megvalósításra. Az iskola területén jelenleg 800 m2 -es terület parlagon áll, melynek területén egy őshonos növényekkel szakszerűen beültetett parkot, egy kinti tanulási teret szeretnének létrehozni. Egyrészt egy tanösvény mentén fákat (Bükk, juhar, stb.), gyümölcsfákat, cserjéket, virágágyásokat és gyógynövényeket ültetnének. A növények mellé tájékoztató táblák kerülnének. A kert gondozásához szerszámokat, az ezeket tároló faházat, esővízgyűjtőt és komposztálót szereznének be, valamint csepegtető öntözőrendszert építenének ki. Az állatvilág gondozására rovarhotelt építenének és madáritatót készítenének. A kertben annak élvezetéhez padokat és raklapokból készült kreatív bútorokat helyeznének el.

Megvalósítás teljes összege: 2 007 624 Ft

Max. adható összeg (teljes költség 75 %-a): 1 505 718 Ft

Igényelt összeg: 1 487 974 Ft

Pályázat értékelése: A projekt keretében megújításra kerül az iskola kertje, nő a biológiai aktivitás. A többszintű növényállomány, a komposztáló, az esővízgyűjtő és a csepegtető öntözőrendszer kiépítése megfelel a pályázati kiírásnak. Zöldfelület-gazdálkodási szempontból támogatásra javasolt.

Javasolt támogatás: 1 487 974 Ft

Előterjesztési lap

9. számú pályázat

Pályázó neve: Társasház – Kőröstói utca 13.

Címe: 1173 Budapest, Kőröstói u. 13.

Formája: társasház

Pályázat célja, témája: A projekt keretében a XVII. kerületben egyedülálló jegenyenyár-fasor megújítása, ifjítása, valamint a társasház területén lévő többi fa (magas kőrisek, fehér fűzfák és nyírfák) szakszerű gondozása, visszavágása valósulna meg. A fák épületekhez való közelsége és jelenlegi magasságuk veszélyt jelent mind a társasház épületeire, mind a szomszédos ingatlanokra. Az fák megtartása érdekében, kertészmérnöki szakvélemény szerint, a jegenyenyárfák (14) esetében 40 %-os a két szürkenyár esetében 30 %-os formára történő visszavágásra lenne szükség. A fűzfák és nyírfák visszavágására az épületekhez való közelségük és veszélyezetetésük miatt van szükség. A nagy mennyiségű zöldhulladékot ledarálás után komposztáló üzembe szállítanák.

Megvalósítás teljes összege: 2 360 000 Ft

Max. adható összeg (teljes költség 75 %-a): 1 770 000 Ft

Igényelt összeg: 1 770 000 Ft

Pályázat értékelése: A pályázat keretében megújításra és így megőrzésre kerül a társasház faállománya, az ingatlanok veszélyeztetése megszűnik. A pályázat zöldfelület-gazdálkodási szempontból támogatásra javasolt.

Javasolt támogatás: 1 770 000 Ft

Előterjesztési lap

10. számú pályázat

Pályázó neve: Cseresznyevirág Alapítvány

Címe: 1238 Budapest, Zeller u. 9.

Formája: alapítvány

Pályázat célja, témája: A projekt célja egy komposztálási program Soroksáron és Pesterzsébeten élő kerttulajdonos háztartások részére. A program keretben komposztáló ládák kiosztására kerül sor ismeretterjesztő előadásokkal egybekötve. 4 rendezvényen 185 komposztáló kerülne szétosztásra a családiházas körzetekben, így csökkentve az elszállítandó hulladék mennyiségét. A komposztládák mellé tájékoztató anyagokat is kapnának a résztvevők, de a program lezárása után is kapcsolatban marad az alapítvány a komposztáló tulajdonosokkal hírlevél kiküldésével és személyes szakanácsadással.

Megvalósítás teljes összege: 2 996 000 Ft

Max. adható összeg (teljes költség 75 %-a): 2 247 000 Ft

Igényelt összeg: 2 247 000 Ft

Pályázat értékelése: A komposztálók telepítésével Soroksáron és Pesterzsébeten csökken az elszállítandó hulladék mennyisége és 185 kerttulajdonos ingyen tápanyaghoz jut. A támogatást komposztálók beszerzésére kívánják fordítani, ezért a projekt hulladékgazdálkodási szempontból támogatásra javasolt.

Javasolt támogatás: 2 247 000 Ft

Előterjesztési lap

11. számú pályázat

Pályázó neve: Egyfecskék Waldorf Óvoda

Címe: 1125 Budapest, Kiss Áron u. 15.

Formája: köznevelési intézmény

Pályázat célja, témája: A projekt keretében három részprojekt valósulna meg. Egyik projekt-elemként minden tisztítószert az óvoda életében biológiailag lebomló tisztítószerre cserélnének. A tisztítószerekből egy évre való mennyiséget szereznének be. A második projekt-elemként az óvoda kertjében két komposztálót helyeznének el, melyből az egyik egy komposztáló kas, a másik egy fa komposztáló keret. Mivel az óvodakert talajának minősége kedvezőtlen, ezért harmadik projekt-elemként 3 magaságyást alakítanának ki a kertben, melyekbe virágzó növényeket, illetve konyhakerti növényeket ültetnek. A támogatást az anyagköltségekre kérik, a munkákat az óvoda közössége és a fenntartó egyesület tagjai végzik.

Megvalósítás teljes összege: 625 339 Ft

Max. adható összeg (teljes költség 75 %-a): 469 004 Ft

Igényelt összeg: 469 002 Ft

Pályázat értékelése: A pályázat keretében vásárolt biológiailag lebomló tisztítószerek használatával javul a vízminőség. A komposztáló használatával csökken az elszállítandó zöldhulladék és az óvoda kertje ingyen tápanyaghoz jut. A magaságyások kialakításával nő az óvodakert zöldfelülete, biológiai aktivitása és a növények ápolásával a gyermekek környezettudatossága. Támogatásra javasolt.

Javasolt támogatás: 469 002 Ft

Előterjesztési lap

12. számú pályázat

Pályázó neve: Társasház – Remete út 14.

Címe: 1121 Budapest, Remete út 14.

Formája: társasház

Pályázat célja, témája: A projekt célja elsődlegesen az erdei madarak (pl. kék, barát- fenyvescinke, fakopácsok stb.) táplálék és itatóvíz ellátásának biztosítása, valamint biztonságos költőhelyének megteremtése egy a Libegő szomszédságában lévő társasház kertjében. Emellett a kertben már telepítésre került őshonos növények vízellátásának és környezetbarát fenntartásának biztosítása. Ehhez egyrészt 3 esővíztartály segítségével, földfelszín feletti esővízgyűjtő rendszer kiépítésével, megoldásra kerül a kert környezetbarát öntözése. A madárodúk, etetők és madáritató telepítésével újra visszajönnek a madarak a kertbe. A kerítésre kihelyezett, a támogatás célját, tartalmát és forrását bemutató információs tábla segítségével példát mutatnak az arra járó emberek számára, szemléletet formálnak.

Megvalósítás teljes összege: 365 040 Ft

Max. adható összeg (teljes költség 75 %-a): 273 780 Ft

Igényelt összeg: 273 781 Ft

Pályázat értékelése: A pályázat keretében vásárolt esővízgyűjtő rendszer kiépítésével a kert növényzete vízhiányos időszakban is öntözhető és megvalósul a csapadékvíz helyben tartása. Az odúk, etetők és itatók kihelyezésével a kertbe vonzzák a madarakat. A pályázat víz- és zöldfelület-gazdálkodási szempontból támogatásra javasolt.

Javasolt támogatás: 273 780 Ft

Előterjesztési lap

13. számú pályázat

Pályázó neve: Európalánta Közhasznú Egyesület

Címe: 1037 Budapest, Fergeteg u. 15.

Formája: civil szervezet

Pályázat célja, témája: A pályázat során egy új bábos mesében, ”Potyka béka, a vizek őrzője”, dolgoznák fel a vízvédelem és vízgazdálkodás kérdéseit bábos-játékos módon. Az előadást óvodás csoportoknak mutatnák be. A bábjátékot egy mesekönyvvel és foglalkoztató füzettel egészítenék ki, mely komplex eszközt biztosít a legkisebbek mesés szemléletformálására. Pályázatot bonyolítanának le az óvodás csoportok számára „Te hogyan véded a vizet Mimóékkal?” témakörben. A projektet egy családi rendezvény zárná könyvbemutatóval, játékos vetélkedővel a gyerekeknek és kerekasztal beszélgetéssel a felnőttek részére. Itt kerülne kihirdetésre a pályázat eredménye is.

Megvalósítás teljes összege: 2 805 000 Ft

Max. adható összeg (teljes költség 75 %-a): 2 103 750 Ft

Igényelt összeg: 2 090 000 Ft

Pályázat értékelése: A pályázat a legkisebb korosztály az óvodások körében, az általuk legjobban megérthető eszközökkel, valósít meg szemléletformálást a vízgazdálkodás témakörében. Támogatásra javasolt.

Javasolt támogatás: 2 090 000 Ft

Előterjesztési lap

14. számú pályázat

Pályázó neve: Rex Kutyaotthon Alapítvány

Címe: 1048 Budapest, Óceánárok u. 33.

Formája: alapítvány

Pályázat célja, témája: A tervezett projekt keretében a Rex Alapítvány által üzemeltetett Állatszigeten (1048 Budapest, Óceánárok utca 33.) telepítettek volna egy Mynest típusú madármegfigyelő állomást. Az alapítvány egy két hektáros területtel rendelkezik a Farkas erdő közelében és egy természetes úton fenntartott tóval is rendelkezik. A megfigyelőállomás az alapítvány területén és környékén élő madárfajok megfigyelését, bemutatását szolgálta volna.

Megvalósítás teljes összege: 1 111 280 Ft

Max. adható összeg (teljes költség 75 %-a): 833 460 Ft

Igényelt összeg: 861 280 Ft

Pályázat értékelése: A pályázó hibásan és hiányosan nyújtotta be pályázatát és olyan mellékletet sem csatolt a pályázathoz, amely a pályázati kiírás szerint nem hiánypótolható. Formai okokból nem támogatható.

Javasolt támogatás: nem támogatható

Előterjesztési lap

15. számú pályázat

Pályázó neve: Külső-Pesti Tankerületi Központ – Kispesti Deák Ferenc Gimnázium

Címe: 1181 Budapest, Üllői út 453.

Formája: köznevelési intézmény

Pályázat célja, témája: A projekt keretében egy beltéri zöldhomlokzat kialakítását tervezték az iskolában. A cél az volt, hogy egy mesterséges városi környezetbe visszakerüljön a természet és mindez által, az újra élhető legyen. A zöldfelület kialakítása befolyásolni tudta volna az iskola klímáját, vagy akár levegőtisztaságát is.

Megvalósítás teljes összege: 600 000 Ft

Max. adható összeg (teljes költség 75 %-a): 450 000 Ft

Igényelt összeg: 450 000 Ft

Pályázat értékelése: A pályázó hibásan és hiányosan nyújtotta be pályázatát és olyan mellékletet sem csatolt a pályázathoz, amely a pályázati kiírás szerint nem hiánypótolható. Formai okokból nem támogatható.

Javasolt támogatás: nem támogatható

Előterjesztési lap

16. számú pályázat

Pályázó neve: Szent István Egyetem

Címe: 2100 Gödöllő, Páter Károly u. 1.

Formája: felsőoktatási intézmény

Pályázat célja, témája: A Soroksári Botanikus Kert természetvédelmi területen tervezik az özönfajok terjedésének megakadályozását, visszaszorítását. Ezt a munkát eddig a diákok végezték a gyakorlati foglalkozások során. A projekt keretében egy ágaprító gép beszerzését tervezik, mely jelentősen csökkentené az élőmunka igényét és lassítja a fás és kórós szárú inváziós fajok terjedését. Az ágaprító üzembe helyezését követően a 60 ha-os kert területén magas fokú kihasználtsággal működne. A látogatók tájékoztatása érdekében egy tanösvénytábla kialakítását tervezik, ahol bemutatásra kerülne a biológiai invázió jelensége, annak veszélyei, a Kert területén terjedő inváziós fajok.

Megvalósítás teljes összege: 931 089 Ft

Max. adható összeg (teljes költség 75 %-a): 698 317 Ft

Igényelt összeg: 698 317 Ft

Pályázat értékelése: A pályázat természetvédelmi szempontból támogatandó, a terület természetvédelmi kezelési terve is tartalmazza az inváziós fajok irtását. Támogatásra javasolt.

Javasolt támogatás: 698 317 Ft

Előterjesztési lap

17. számú pályázat

Pályázó neve: Magyar Természetvédők Szövetsége

Címe: 1091 Budapest, Üllői út 91/b.

Formája: civil szervezet

Pályázat célja, témája: A projekt egyik célja egy olyan komplex program, amely során a Merzse - mocsár és Felsőrákosi rétek természetvédelmi területtel kapcsolatban 6 intézmény diákjai és tanárai elméleti és gyakorlati aktivitásokat végeznek. Kiscsoportos műhelymunka, iskolai előadások és 10 oldalas terület-specifikus foglalkoztató segítségével megismerik a kiválasztott védett területet, majd szakvezetett, szemétszedéssel egybekötött túrákat és területkezelési tevékenységeket végeznek a természetvédelmi területeken. A projekt másik elemeként a 6 intézmény kertjének zöldesítését tervezik, rovar- és madárbarát kiskert kialakításával. Előadásokat tartanának az intézményekben, majd közösen készítenék el az odúkat, rovarhoteleket, itatókat, ültetnék a virágokat.

Megvalósítás teljes összege: 2 280 000 Ft

Max. adható összeg (teljes költség 75 %-a): 1 710 000 Ft

Igényelt összeg: 1 710 000 Ft

Pályázat értékelése: Az iskolákban tervezett képzéssorozat, a védett területeken tervezett élőhelykezelések és szakvezetett túrák összhangban vannak a természetvédelmi kezelési és szemléletformálási célkitűzésekkel. Az intézményekben a kiskertek kialakítása megfelel a zöldfelület-gazdálkodási célkitűzéseknek. Támogatásra javasolt.

Javasolt támogatás: 1 710 000 Ft

Előterjesztési lap

18. számú pályázat

Pályázó neve: Szent István Egyetem

Címe: 2100 Gödöllő, Páter Károly u. 1.

Formája: felsőoktatási intézmény

Pályázat célja, témája: A projekt keretében az inváziós növények visszaszorítását tervezik a Budai Arborétum természetvédelmi területen. A gyűjteményes növénykertek fenntartásának egyik legfontosabb része az invazívan terjedő fásszárú növények kordában tartása, visszaszorítása. Az Arborétumban az invazív növények utolsó, nagyobb volumenű visszaszorítása, 2010-2012 óta eltelt időszakban jelentősen felszaporodtak ezen növények, melyek képesek a lassabban fejlődő növényeket elnyomni, növekedésüket gátolni. A projekt során a területet az egyetem munkatársai felmérik, majd ezt követi az eltávolítás. A növényeket lehetőleg gyökerestül, de legalább a gyökérnyak alatti részig kiemelve kell eltávolítani, az érzékenyebb növényfoltok esetében kézi módszerrel. A kúszónövénnyel borított növények kiszabadítását a lehető legkíméletesebb módon kell elvégezni, és a kúszónövényt a gyökérnyak alatti részig ki kell emelni a talajból. A keletkező zöldhulladékot aprítékolással készítik elő a komposztálásra.

Megvalósítás teljes összege: 1 900 000 Ft

Max. adható összeg (teljes költség 75 %-a): 1 425 000 Ft

Igényelt összeg: 1 425 000 Ft

Pályázat értékelése: A pályázat keretében végzett inváziós fajok irtása, visszaszorítása a Budai Arborétum területén természetvédelmi szempontból támogatásra javasolt.

Javasolt támogatás: 1 425 000 Ft

Előterjesztési lap

19. számú pályázat

Pályázó neve: FFE Fenntarthatóság Felé Egyesület

Címe: 1111 Budapest, Bertalan Lajos u. 15.

Formája: civil szervezet

Pályázat célja, témája: A projekt célja felelős hulladékgazdálkodás és szelektív hulladékgyűjtés népszerűsítése általános iskolások körében. Kétfordulós elektronikus vetélkedőt szerveznének, melynek keretében a hulladékgazdálkodással és természetvédelemmel kapcsolatos feladatokat oldanak meg az iskolás csapatok. A döntőre az FKF XVIII. kerületi Szemléletformáló és Újrahasználati Központjában (SZUK) kerülne sor. A döntő után bemutatásra kerülne a SZUK. További projektelem még a „Hulladékból termék” kiállítás (melyet egy civil szervezettől bérelnének) bemutatása 3 iskolában egy hetes turnusokban. A kiállítás mellett foglalkozásokat szerveznének az iskolákban, melyhez foglalkoztatót/háttéranyagot is készítenek, mely segítségével a tanulók tovább mélyíthetik ismeretüket a témában.

Megvalósítás teljes összege: 1 700 000 Ft

Max. adható összeg (teljes költség 75 %-a): 1 275 000 Ft

Igényelt összeg: 1 250 000 Ft

Pályázat értékelése: A pályázat a hulladékgazdálkodás és a szelektív hulladékgyűjtés témakörében végez szemléletformálást az általános iskolás korosztály körében. Hulladékgazdálkodási szempontból támogatásra javasolt.

Javasolt támogatás: 1 250 000 Ft

Előterjesztési lap

20. számú pályázat

Pályázó neve: Alapítvány a Budapesti Dohány utcai Zsinagógáért

Címe: 1075 Budapest, Síp u. 12.

Formája: alapítvány

Pályázat célja, témája: A projekt keretében a Főváros XVI. és XVII. kerületeiben található 4 rosszállapotú zsidó sírkert (XVII. Napkelet közi, Bocskai utcai és XVI. Cinkotai, Rozsos utcai) rendbetételére, fenntartható zöld megoldások kialakítására kerülne sor. A projekt során egyrészt veszélyelhárítást, fák egészségügyi metszését és az invazív fajok visszaszorítását végeznék. A lekerülő gallyak mulccsá alakításra, a gyalogos utakon elterítésre, míg a fel nem használható kikerülő anyagok elszállításra kerülnének. A tereprendezések után őshonos fák és cserjék, évelők ültetésére kerülne sor. Telepítésre kerülnének komposztálók, valamint rovar, kisállat és madár élőhelyek kialakítására is sor kerülne.

Megvalósítás teljes összege: 18 077 815 Ft

Max. adható összeg (teljes költség 75 %-a): 13 558 361 Ft

Igényelt összeg: 12 360 910 Ft

Pályázat értékelése: A pályázat, pályázati kiíráshoz illeszkedő részét javasoljuk támogatni. Ezek a balesetveszélyes fák kivágása és gallyazása, faaprítékból készült utak kialakítása, koros fák egészségügyi kezelése, sarjak kivágása, őshonos fák, cserjék és komposztálók telepítése. Továbbbá támogatandó még a rovarhotel, sünlak, madárodú készítése és kihelyezése. A pályázat zöldfelület-gazdálkodási szempontból részben támogatásra javasolt.

Javasolt támogatás: 5 637 530 Ft

Előterjesztési lap

21. számú pályázat

Pályázó neve: Magosfa Környezeti Nevelési és Ökoturisztikai Alapítvány

Címe: 2600 Vác, Horváth M. u. 7/b. Fsz.4.

Formája: alapítvány

Pályázat célja, témája: A projekt célja a fővárosi zöld infrastruktúra fejlesztésének elősegítése a háztartások, lakóházak, társasházak szintjén. Ezt egy 42 oldalas szemléletformáló, érzékenyítő, a gyakorlati megvalósítást motiváló és lépésről-lépésre segítő, látványos, digitális kiadvány létrehozását tervezik. A kiadvány egy összefüggő zöldfolyosó létrehozása érdekében foglalkozik a belső udvarok zöldesítésével, balkonkertészettel, zöldhomlokzatok, zöldtetők, közösségi kertek létrehozásával, komposztálással. Ezen túlmenően foglalkoznak az inváziós fajok által előidézett problémákkal és az őshonos növényekből álló együttesek ökológiai hasznával. Kitérnek még a klímavédelemre és a szelektív hulladékgyűjtésre. A kiadványt elektronikus úton fogják terjeszteni a civil szervezeti hálózaton, a facebookon keresztül.

Megvalósítás teljes összege: 777 000 Ft

Max. adható összeg (teljes költség 75 %-a): 582 750 Ft

Igényelt összeg: 582 750 Ft

Pályázat értékelése: A pályázat az interneten keresztül, egy kiadvánnyal tervezi a fővárosi zöld infrastruktúra fejlesztését elősegíteni közérthető módon a lakosság körében. A kiadvány a város kis költségvetéssel való zöldesítésének különböző módjait mutatja be. A pályázat zöldfelület-gazdálkodási szempontból támogatásra javasolt.

Javasolt támogatás: 582 750 Ft

Előterjesztési lap

22. számú pályázat

Pályázó neve: Közép-Pesti Tankerületi Központ - Budapest XIV. Kerületi Teleki Blanka Gimnázium

Címe: 1149 Budapest, Mogyoródi út 21.

Formája: köznevelési intézmény

Pályázat célja, témája: A projekt keretében az avar és kerti hulladék megfelelő komposztálását oldották volna meg. Zöldesítésre (füvesítésre) került volna az előkert és rovarhotelt is telepítettek volna.

Megvalósítás teljes összege: 57 437 Ft

Max. adható összeg (teljes költség 75 %-a): 43 078 Ft

Igényelt összeg: 57 437 Ft

Pályázat értékelése: A pályázó hibásan és hiányosan nyújtotta be pályázatát és olyan mellékletet sem csatolt a pályázathoz, amely a pályázati kiírás szerint nem hiánypótolható. Formai okokból nem támogatható.

Javasolt támogatás: nem támogatható

Előterjesztési lap

23. számú pályázat

Pályázó neve: Humusz Szövetség

Címe: 1111 Budapest, Saru. u. 11.

Formája: civil szervezet

Pályázat célja, témája: A projekt keretében abban szeretnének segítséget nyújtani és információt adni, hogyan lehet egy háztartást egyszerűen és költséghatékony módon „zöldesíteni”. Ezt egy előadássorozat keretében tervezik. A tervezett témakörök: hulladékmentes életmód, környezetbarát takarítás, mosás, víz- és energiagazdálkodás. 2 workshopot tartanának az elméleti tudás gyakorlatba ültetésére és egy előadást pedagógusoknak az intézményzöldesítésről. 3 diákcsoportnak tartanak interaktív foglalkozást a környezettudatos háztartás témakörében. A projekt második eleme a Környezetbarát Termékek Polcának kialakítása. Ez egy állandó kiállítás lenne az egyesület székhelyén, ahol a különböző környezetbarát termékeket helyiség szerint, tematikusan rendeznék be. A kiállítás egy általános iránymutatást adna azok számára, akik szeretnének elindulni a nulla hulladék felé vezető úton. A kiállított eszközöket az előadások során is felhasználnák.

Megvalósítás teljes összege: 2 273 000 Ft

Max. adható összeg (teljes költség 75 %-a): 1 704 750 Ft

Igényelt összeg: 1 693 000 Ft

Pályázat értékelése: A pályázat eredményeként a lakosság, pedagógusok, diákok gyakorlati tudása növekszik a háztartás- és intézményzöldítés (hulladékmentes életmód, környezetbarát takarítás, mosás, víz- és energiagazdálkodás) témakörében. A Környezetbarát Termékek Polca kiállítás tárgyai az egyszer használatos műanyag eszközök tartós, többször használatos alternatíváit mutatják be. A pályázat hulladékgazdálkodási szempontból támogatásra javasolt.

Javasolt támogatás: 1 693 000 Ft

Előterjesztési lap

24. számú pályázat

Pályázó neve: MME Budapesti Helyi Csoport

Címe: 1121 Budapest, Költő u. 21.

Formája: civil szervezet

Pályázat célja, témája: Az Újpesti homoktövis és a Tétényi-fennsík természetvédelmi területen, élőhelyrekonstrukciós fejlesztéseket és természetvédelmi célú beavatkozásokat végeznek. Szakmai előadásokat és terepi gyakorlatokat tartanak a természetvédelem témakörében. Folyamatosan végzik a természetvédelmi területek állapotfelmérését. A meglévő tanösvényhálózatot kiegészítenék az újonnan létesített Szilas-tó természetvédelmi területen egy 7, valamint a Felsőrákosi-tó természetvédelmi területen egy 2 állomásponttal rendelkező tanösvényútvonallal. Ezen túlmenően 5 természetvédelmi területen a tanösvény táblák mellé 2-2 db kistábla kihelyezését tervezik. Az új tanösvények nagytábláihoz kerülnének kistáblák. Egyik tábla rajzos (óvodásoknak), a másik egy kérdezz-felelek tábla (olvasni tudó gyerekeknek) lenne, ezzel is vonzóbbá téve a tematikus utakat.

Megvalósítás teljes összege: 7 660 000 Ft

Max. adható összeg (teljes költség 75 %-a): 5 745 000 Ft

Igényelt összeg: 5 745 000 Ft

Pályázat értékelése: A helyi védett területeken végzett élőhely-rekonstrukciós munkák összhangban vannak a pályázati kiírással és a természetvédelmi célokkal. A tervezett tanösvények illeszkedni fognak a budapesti tanösvény hálózathoz. A 78 db kis tábla a gyerekek természetvédelmi tudatformálását segíti, az élőhelykezelések pedig növelik a civil aktivitást. Támogatásra javasolt.

Javasolt támogatás: 5 745 000 Ft

Előterjesztési lap

25. számú pályázat

Pályázó neve: Kapu Waldorf Alapítvány

Címe: 1141 Budapest, Gödöllői u. 136.

Formája: alapítvány

Pályázat célja, témája: A projekt keretében a zuglói Manófalva Waldorf Óvoda fenntartható és környezetbarát működtetését szeretnék megoldani. Egyrészt az óvoda tisztítószereit szeretnék környezetbarátabb (Cleaneco) szerekre cserélni. Másrészt az óvoda udvarának növényvilágát szeretnék fejleszteni, madárbarát kertet kialakítani. Fűzvesszőket és virágzó növényeket ültetnének az udvar különböző pontjaira, a zöldségeknek pedig magaságyást alakítanának ki. Beszerzésre kerülne két szabadtéri komposztáló és a madarak részére odúkat, etetőket és itatókat helyeznének el a kertben. Anyagköltségre és eszközökre pályáznak, azok összeszerelését, használatba állítását a szülők fogják elvégezni. A magaságyást a gondozásában az óvodások is részt vennének.

Megvalósítás teljes összege: 226 000 Ft

Max. adható összeg (teljes költség 75 %-a): 169 500 Ft

Igényelt összeg: 166 000 Ft

Pályázat értékelése: A pályázat keretében vásárolt biológiailag lebomló tisztítószerek használatával javul a vízminőség. A komposztáló használatával csökken az elszállítandó zöldhulladék mennyisége. A fészkek, etetők és itatók kihelyezésével madárbaráttá teszik az óvodát. A magaságyások kialakításával nő az óvodakert zöldfelülete, biológiai aktivitása és a növények ápolásával a gyermekek környezettudatossága. Támogatásra javasolt.

Javasolt támogatás: 166 000 Ft

Előterjesztési lap

26. számú pályázat

Pályázó neve: Hegyvidéki Mesevár Óvoda

Címe: 1125 Budapest, Diós árok 1-3.

Formája: köznevelési intézmény

Pályázat célja, témája: A projekt keretében egy eddig elhanyagolt udvarrészét szeretnék fejleszteni az óvodának. A terület szélén egy 15 részes érzékelő, mezítlábas tanösvény kerülne kialakításara. A tervek szerint minden egység fa kerti szegéllyel lenne kialakítva, egy egység mérete 120\*60 cm. A tervezett felületek pl. különböző méretű, fajtájú kavicsok, homokok, fafélék, termések stb. Önerőből szereznének be 3 cipőtartó padot. A terület közepére egy kör alakú virágos magaságyás kerülne idényjellegű virágokkal, a tanösvény mentén pedig 4 rekeszes fűszernövényes magaságyást terveznek kialakítani. A terület végső tereprendezését, füvesítését szülői felajánlással, önerőből valósítanák meg.

Megvalósítás teljes összege: 2 227 580 Ft

Max. adható összeg (teljes költség 75 %-a): 1 670 685 Ft

Igényelt összeg: 1 670 000 Ft

Pályázat értékelése: A pályázat kertében kialakítandó szenzoros tanösvény a gyermekek fejlesztésében és a különböző anyagok megismerésében játszik szerepet. A magaságyások kialakításával, a füvesítéssel nő az óvodakert zöldfelülete, biológiai aktivitása és a növények ápolásával a gyermekek környezettudatossága. Támogatásra javasolt.

Javasolt támogatás: 1 670 000 Ft

Előterjesztési lap

27. számú pályázat

Pályázó neve: Közép-budai Waldorf Általános Iskola és Alapfokú Művészeti Iskola

Címe: 1021 Budapest, Tárogató út 2-4.

Formája: köznevelési intézmény

Pályázat célja, témája: A projekt keretében az iskola számára egy nívós tankert létrehozása a cél, ahol a tanulók a tanrendükbe illesztett foglalkozások keretében megismerhetik a növényi életformák sokszínűségét és elsajátíthassák a kertművelés alapjait. A kertben kialakítanak 3 új magaságyást fólia sátorral, a régi 3 magaságyást megújítják. Az ágyásokban kerti zöldségeket, gabonákat fognak termeszteni a tanulók. Kerti eszközöket vásárolnak a kert gondozásához, munkaasztalt és padokat telepítenek a kert közepére, melynél kerti csap is kialakításra kerül. Az anyagokat veszik meg a támogatásból, a fából készült magaságyások, padok felállítása, felületkezelése a szülők önkéntes munkája lesz. A terület szélén dísznövényeket, cserjéket telepítenek. A területen van egy kisház, melyet felújítanak, a 25 m2 -es szántóföldet alacsony kerítéssel veszik körül és rovarhotelt is készítenek a tankertbe.

Megvalósítás teljes összege: 1 529 190 Ft

Max. adható összeg (teljes költség 75 %-a): 1 146 893 Ft

Igényelt összeg: 1 066 190 Ft

Pályázat értékelése: A pályázat keretében kialakított magaságyások és díszkert növelik az iskolakert biológiai aktivitását, segítenek a természetrajz és biológiai órák tananyagának bemutatásában A projekt keretében vásárolt eszközök segítségével a diákok is részt vehetnek a növények ápolásában, elsajátíthatják a kertművelés alapjait. Zöldfelület-gazdálkodási szempontból a pályázat támogatásra javasolt.

Javasolt támogatás: 1 066 190 Ft

Előterjesztési lap

28. számú pályázat

Pályázó neve: Külső-Pesti Tankerületi Központ - Budapesti XX. Kerületi Hajós Alfréd Általános Iskola

Címe: 1181 Budapest, Üllői út 453.

Formája: köznevelési intézmény

Pályázat célja, témája: A projekt célja az iskolaudvar többcélú átalakítása, pihenőpark, mezítlábas tanösvény és fűszerkert kialakítása 800 m2 -en. A mezítlábas tanösvénynek jótékony hatása van az egészségre, ezt nagyrészt önerőből tervezik megépíteni, csak a tereprendezéshez szükséges földhöz kérnek támogatást. A pályázott támogatásból nagyrészt őshonos fa- és cserjefajtákat, valamint virágos növényeket terveznek beszerezni és a parkba telepíteni. A fűszerkertet magaságyásokba ültetett növényekkel valósítanák meg, melyek esetében szintén csak a termőföldre kérnek támogatást. A pihenőpark kialakítását és gondozását az iskola diákjai és a szüleik fogják megvalósítani.

Megvalósítás teljes összege: 1 301 750 Ft

Max. adható összeg (teljes költség 75 %-a): 976 313 Ft

Igényelt összeg: 976 312 Ft

Pályázat értékelése: A pályázat keretében nagyrészt őshonos fa- és cserjefajtákat, valamint virágos növényeket telepítenek az iskola kertjébe. Ezzel nő a biológiai aktivitás és a diákok az újonnan kialakított pihenőparkban egészséges környezetben tudják eltölteni a szabadidejüket. A mezítlábas tanösvény javítja a diákok mozgáskoordinációját és a tartásukat. A diákok és szülők által elvégzett munkának közösségépítő hatása is van. Támogatásra javasolt.

Javasolt támogatás: 976 312 Ft

Előterjesztési lap

29. számú pályázat

Pályázó neve: TÁMASZ-2005 Alapítvány

Címe: 6640 Csongrád, Fő u. 20-24.

Formája: alapítvány

Pályázat célja, témája: A projekt keretében egy plakát és médiakampányt, két országos rendezvény megszervezését és iskolák meglátogatását tervezeték. A cél egy környezet- és klímavédelmi szemléletformálás lett volna. A kampány keretében 10 fogadalmat tettek volna közösen a gyermekek a szüleikkel, melyet közösen is hajtanának végre a gyakorlatban. Ezek mindegyike a környezettudatos, fenntartható szemlélet jegyében lett volna meghatározva.

Megvalósítás teljes összege: 2 570 000 Ft

Max. adható összeg (teljes költség 75 %-a): 1 927 500 Ft

Igényelt összeg: 1 920 000 Ft

Pályázat értékelése: A pályázó hibásan és hiányosan nyújtotta be pályázatát és olyan mellékletet sem csatolt a pályázathoz, amely a pályázati kiírás szerint nem hiánypótolható. Formai okokból nem támogatható.

Javasolt támogatás: nem támogatható

Előterjesztési lap

30. számú pályázat

Pályázó neve: Zuglói Napraforgó Óvoda

Címe: 1145 Budapest, Újvidék sétány 3-5.

Formája: köznevelési intézmény

Pályázat célja, témája: A projekt keretében egyrészt egy tanösvényt alakítanának ki oktatást segítő kézműves eszközökkel, melyek egy madaras és egy fás panoráma forgatóból és egy memória játékból állnának. Az eszközök segítségével a gyermekek jobban megismerik a környezetükben lévő fákat és madarakat, játékos formában. A projekt másik fele egy közösségi veteményeskert kialakítása, melyhez termőföldet és vetőmagokat vásárolnának. A támogatásból beszerzett kerti szerszámokkal a gyermekek művelni tudják a kertet. A fóliasátorban a növénypalánták koratavaszi előnevelése történne és az öntözéshez esővízgyűjtőt is vásárolnának. A projekt elemein keresztül a gyermekek jobban megismerik környezetüket és a kerti munkákat.

Megvalósítás teljes összege: 958 938 Ft

Max. adható összeg (teljes költség 75 %-a): 719 204 Ft

Igényelt összeg: 719 204 Ft

Pályázat értékelése: Az oktatást segítő interaktív kézműves eszközök a gyerekek fejlesztésében, a környezetük játékos megismerésében játszanak nagy szerepet. Az esővízgyűjtő a víztakarékos szemléletet formálja, míg a kerti szerszámokkal a gyermekek maguk művelhetik a kertet. Támogatásra javasolt.

Javasolt támogatás:

Előterjesztési lap

31. számú pályázat

Pályázó neve: Kortárs Építészeti Központ Alapítvány

Címe: 1111 Budapest, Bartók Béla út 10-12.

Formája: alapítvány

Pályázat célja, témája: A projekt célja szemléletformáló élménysarkok és hozzá kapcsolódó módszertan kialakítása közösségi kertekben. Továbbá közösségi komposztálás bevezetése és elterjesztése – szemléletformáló kampány. A háztartásokban keletkező konyhai szerves hulladék szelektív gyűjtését népszerűsítő, szemléletformáló rendezvénysorozat megszervezése. A projekt egy közösségi komposztálás hazai elterjesztését célzó pilot program előkészítő szakaszaként szolgált volna.

Megvalósítás teljes összege: 4 614 710 Ft

Max. adható összeg (teljes költség 75 %-a): 3 461 033 Ft

Igényelt összeg: 3 415 060 Ft

Pályázat értékelése: A pályázó hibásan és hiányosan nyújtotta be pályázatát és olyan mellékletet sem csatolt a pályázathoz, amely a pályázati kiírás szerint nem hiánypótolható. Formai okokból nem támogatható.

Javasolt támogatás: nem támogatható

Előterjesztési lap

32. számú pályázat

Pályázó neve: Munka-Kör Alapítvány a Hallássérültekért

Címe: 1021 Budapest, Hűvösvölgyi út 81.

Formája: alapítvány

Pályázat célja, témája: A projekt keretében fogyatékkal élő emberek végeznének kertműveléssel kapcsolatos feladatokat, az alapítvány székhelyéül szolgáló ház kertjében. A projekt keretében beszerzésre kerülnének a munkák elvégzéséhez szükséges eszközök (pl. fűnyíró), valamint víztározó és komposztáló is. A kert napi művelésén túl (levelek gyűjtése, fűnyírás, kapálás, metszés stb.) virágok és fűszernövények ültetésére is sor kerülne. A támogatással a fogyatékos emberek megtanulják a kertészeti munkákat elvégezni, az eszköz használatot, növényápolást. A kerti munka egy eszköz a fejlesztésükhöz.

Megvalósítás teljes összege: 488 570 Ft

Max. adható összeg (teljes költség 75 %-a): 366 428 Ft

Igényelt összeg: 318 570 Ft

Pályázat értékelése: A pályázat keretében beszerzett eszközökkel fogyatékos emberek tudják az alapítvány kertjét rendben tartani. A víztárolók a takarékos vízhasználatra, a komposztálók pedig az avar és kerti hulladék helyben felhasználására tanítják meg őket. Az új növények ültetésével nő a kert biológiai aktivitása és a kertgondozás, növényápolás segíti a fogyatékos emberek fejlesztését. Támogatásra javasolt.

Javasolt támogatás: 318 570 Ft